આમ તો આ કોલમ માટેનો લેખ ગુરુવાર સાંજની ડેડલાઇન ધરાવે છે અને આજ માટેનો લેખ લખાઈ પણ ગયો હતો. પરંતુ ત્યાં જ ગઈકાલે સાંજે કર્ણાટકના મુખ્યમંત્રી સિદ્દારામૈયાનું એક અજીબ નિવેદન આવ્યું કે કર્ણાટકમાં આવતે વર્ષે વિધાનસભાની ચૂંટણીઓ થવાની છે તે બેલેટ પેપર દ્વારા કરવામાં આવે નહીં કે EVM દ્વારા. સિદ્દારામૈયાનું નિવેદન અજીબ એટલે લાગ્યું કારણકે એમના જ રાજ્યની રાજધાની પોતાની જાતને દેશનું IT હબ હોવાનું ગર્વ અનુભવે છે અને એજ રાજ્યનો મુખ્યમંત્રી પોતાના રાજ્યની ચૂંટણીઓ ગઈ સદીની પદ્ધતિથી કરવાનું કહે છે! બસ આ મસ્તમજાના મસાલાથી ભરપૂર કારણસર આજે વહેલી સવારે જ આ લેખ લખી નાખ્યો.